Сое Валдес је рођена 2. маја 1959. године у Хавани, у години тријумфа Фидела Кастра у Кубанској револуцији. Њен отац је напустио њену породицу док је Сое још била дете, тако да ју је одгојила мајка. Са седамнаест година написала је своју прву песничку збирку "Одговори за живот" (). Када је напустила школовање у Хавани 1984. године преселила се у Париз, где је радила у кубанској делегацији при Унеску, као и у канцеларији за културу кубанске амабасаде у Паризу. Крајем осамдесетих одлучила је да се врати у Хавану. У периоду 1990-1995 радила је као сценариста и заменик директора кубанског филмског магазина. 1993. године објавила је свој први роман "Плава крв" (). Разочарана ситуацијом на Куби 1995. године поново напушта Кубу са тадашњим супругом Рикардом Вегом (), редитељем са којим има кћерку Атис Луну (). Преселила се у Париз, а 1997. године добила је шпанско држављанство и уједно регулисала пребивалиште у Француској престоници. Осим шпанског, има и француско држављанство, а од стране државе Француске добила је Орден витеза за уметност и књижевност. Добила је и титулу почасног доктора наука Универзитета Валонсијен, као и Велику златну медаљу () града Париза за допринос људским правима и изузетну књижевну каријеру.